CELEX: 52017PC0068
Language: sl
Date: 2017-02-22
Title: Predlog UREDBA SVETA o spremembi UREDBE SVETA (EU) št. 560/2014 z dne 6. maja 2014 o ustanovitvi Skupnega podjetja za industrijske panoge, ki temeljijo na rabi biomase

EVROPSKA KOMISIJA
            Bruselj, 22.2.2017
            COM(2017) 68 final
            2017/0024(NLE)
            Predlog
            UREDBA SVETA
            o spremembi UREDBE SVETA (EU) št. 560/2014 z dne 6. maja 2014 o ustanovitvi Skupnega podjetja za industrijske panoge, ki temeljijo na rabi biomase 
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Skupno podjetje za industrijske panoge, ki temeljijo na rabi biomase (v nadaljnjem besedilu: Skupno podjetje BBI), je organ, pooblaščen za izvajanje javno-zasebnega partnerstva
                  1
               , katerega člani so Unija, ki jo zastopa Komisija, na eni strani in konzorcij industrijskih panog, ki temeljijo na rabi biomase (v nadaljnjem besedilu: konzorcij BIC)
                  2
               , na drugi strani. Skupno podjetje BBI je bilo ustanovljeno z Uredbo Sveta (EU) št. 560/2014 (v nadaljnjem besedilu: Uredba Sveta) za izvajanje skupne tehnološke pobude za industrijske panoge, ki temeljijo na rabi biomase (v nadaljnjem besedilu: pobuda za Skupno podjetje BBI), do 31. decembra 2024. Statut Skupnega podjetja BBI je priložen Uredbi Sveta (EU) št. 560/2014 (v nadaljnjem besedilu: Statut).
            
            
               V skladu s členom 3 Uredbe Sveta naj bi prispevek Unije k upravnim stroškom in stroškom poslovanja Skupnega podjetja BBI znašal do 975 milijonov EUR. Ta prispevek bi se razdelil na naslednji način: 
            
            
               – največ 29,25 milijona EUR finančnih
                  3
                prispevkov za upravne stroške Skupnega podjetja BBI
                  4
                in
            
            
               – vsaj 945,75 milijona EUR finančnih prispevkov za stroške poslovanja Skupnega podjetja BBI4 (v nadaljnjem besedilu: prispevek EU).
            
            
               V skladu s členom 4 Uredbe Sveta naj bi prispevek konzorcija BIC ali njegovih sestavnih subjektov k upravnim stroškom in stroškom poslovanja pobude za Skupno podjetje BBI znašal vsaj 2 730 milijonov EUR. Ta prispevek bi se razdelil na naslednji način: 
            
            
               – največ 29,25 milijona EUR finančnih prispevkov za upravne stroške Skupnega podjetja BBI
                  5
               ; 
            
            
               – vsaj 182,5 milijona EUR finančnih prispevkov za stroške poslovanja Skupnega podjetja BBI
                  6
               ; 
            
            
               – nedoločen znesek
                  7
               , ki ga sestavljajo stvarni
                  8
                prispevki pri izvajanju posrednih ukrepov
                  9
                (imenovani tudi stvarni prispevki k stroškom poslovanja, v nadaljnjem besedilu: prispevki IKOP), in
            
            
               – vsaj 1 755 milijonov EUR, ki jih sestavljajo stvarni prispevki pri izvajanju dodatnih dejavnosti (v nadaljnjem besedilu: prispevki IKAA)
                  10
               .
            
            
               
                  Ta predlog spremembe se nanaša na pravne posebnosti finančnega prispevka iz člena 12(3)(b) in člena 12(4) Statuta, priloženega Uredbi Sveta (EU) št. 560/2014.
               
            
            
               Konzorcij BIC
                  11
                bi moral v skladu s členom 12(3)(b) in členom 12(4) Statuta plačati finančni prispevek k stroškom poslovanja v višini vsaj 182,5 milijona EUR do 31. decembra 2024
                  12
               . Poleg tega iz člena 12(3)(b) v povezavi s členom 12(5) Statuta izhaja, da bi bilo treba ta finančni prispevek konzorcija BIC vključiti v proračun Skupnega podjetja BBI (na ravni programa). V skladu s členom 12(5) Statuta so finančni prispevki članov k stroškom poslovanja dejansko sredstva Skupnega podjetja BBI, ki jih je treba vključiti v njegov proračun. Prav tako se v skladu s členom 12(3)(b) Statuta del stroškov poslovanja za Skupno podjetje BBI krije s finančnim prispevkom drugih članov razen Unije. Ta določba se ne nanaša na sestavne subjekte drugih članov razen Unije, ki sodelujejo pri izvajanju posrednih ukrepov, financiranih s strani Skupnega podjetja BBI, in ki bi lahko finančne prispevke zagotovili neposredno za take posredne ukrepe (na ravni projekta).
            
            
               V pododdelku 3.2.5 Ocene finančnih posledic zakonodajnega predloga, ki je priložena predlogu Uredbe Sveta o Skupnem podjetju BBI z dne 10. julija 2013
                  13
               , je navedeno pričakovanje zakonodajalca, da bo 17,5 milijona EUR finančnih prispevkov panoge k stroškom poslovanja letno vključenih v proračun Skupnega podjetja BBI.
            
            
               Konzorcij BIC je priznal, da mora do 31. decembra 2024 plačati finančni prispevek v višini vsaj 182,5 milijona EUR, vendar je imel težave pri načinih plačila
                  14
               . Za številne člane konzorcija BIC plačilo finančnega prispevka na ravni programa ni poslovno donosno, saj v zameno ne ponuja nobene zagotovljene koristi (npr. rezultatov projektov in povezanih pravic intelektualne lastnine) in bi lahko koristilo konkurentom, sodelujočim pri projektih, ki jih financira Skupno podjetje BBI
                  15
               . Zato je konzorcij BIC predlagal alternativni način za plačilo finančnega prispevka, in sicer da lahko njegovi člani finančni prispevek plačajo neposredno na ravni projektov
                  16
               . Ta način plačila bi spodbudil finančno udeležbo članov konzorcija BIC, saj bi lahko imeli dostop do rezultatov projektov, ki so na voljo samo udeležencem projekta.
            
            
               Evropska komisija je ocenila predlog konzorcija BIC, pri čemer je preverila, ali (in v kakšnem obsegu) domnevne težave konzorcija BIC pri izpolnjevanju njegove obveznosti finančnega prispevanja k Skupnemu podjetju BBI vplivajo na interes Unije. Evropska komisija bi lahko najprej zgolj zavrnila trditve konzorcija BIC in to upravičila s tem, da Komisija ni pristojna za delovanje v interesu zasebnega člana skupnega podjetja, da je skladnost z obstoječim pravnim okvirom obvezna in da bi se ob neskladnosti uporabile sankcije iz Uredbe Sveta
                  17
               . Vendar bi to imelo negativen učinek na cilj Skupnega podjetja BBI, in sicer izvajanje dejavnosti v sodelovanju z zainteresiranimi stranmi vzdolž celotnih vrednostnih verig na področju biomase, vključno z MSP, raziskovalnimi in tehnološkimi središči ter univerzami
                  18
               . Zato so službe Komisije, ki so se odločile za dejaven pristop, opravile temeljito oceno tega vprašanja in opredelile, kakšno bi lahko bilo najboljše razpoložljivo nadaljnje ukrepanje. To je vključevalo analizo morebitnih zakonodajnih in nezakonodajnih ukrepov, ki je pripeljala do ugotovitve, da je potrebna formalna sprememba pravnega okvira. 
            
            
               Da ta sprememba ne bi vplivala na prvotne cilje Uredbe Sveta, so službe Evropske komisije opredelile cilje, na katerih temelji obveznost glede plačila finančnega prispevka: (1) zagotoviti plačilo najmanjšega zasebnega finančnega prispevka k stroškom poslovanja pobude za Skupno podjetje BBI z zavezo, ki jo sprejme zasebni član tega skupnega podjetja; (2) zagotoviti najmanjši učinek vzvoda prispevkov Unije; in, kar je zelo pomembno, (3) podpreti zagon sektorja biogospodarstva z zagotavljanjem sredstev za raziskovalne in inovacijske ukrepe na tem področju. V zvezi s prvim ciljem so se k finančni udeležbi zavezali predvsem člani konzorcija BIC iz sektorja gozdarstva, ki zaradi svojega poslovnega modela
                  19
                ne morejo zagotoviti prispevkov IKOP in so lahko v Skupnem podjetju BBI udeleženi zgolj finančno. V zvezi s tretjim ciljem je bilo 150 milijonov EUR (od 182,5 milijona EUR pričakovanega finančnega prispevka konzorcija BIC) namenjenih za naložbe v raziskovalne in inovacijske ukrepe
                  20
                (pri katerih so glavni upravičenci akademski krogi in MSP).  
            
            
               Službe Evropske komisije so ob upoštevanju namena, ki ga ima obveznost glede plačila finančnega prispevka, poskušale določiti možne načine za plačilo tega finančnega prispevka. V zvezi s tem se je za konstruktivno izkazala primerjalna analiza Uredbe Sveta in pravnih okvirov za druga skupna podjetja
                  21
               . Finančni prispevek drugih članov razen Unije je bil opredeljen samo v uredbi o ustanovitvi Skupnega podjetja za pobudo za inovativna zdravila 2 (v nadaljevanju: Skupno podjetje IMI2)
                  22
               . V nasprotju z uredbo o Skupnem podjetju BBI uredba o Skupnem podjetju IMI2 ne vključuje obveznosti finančnega prispevanja. Gre samo za možnost članov razen Unije. Ta finančni prispevek k Skupnemu podjetju IMI2 se lahko plača na ravni programa in projekta.  Poleg tega je treba omeniti, da sredstva na ravni programa IMI2 v praksi zagotavljajo skladi in dobrodelne organizacije, ki po svoji naravi delujejo kot javni financerji (na primer Bill & Melinda Gates Foundation, Welcome Trust), medtem ko sestavni in pridruženi subjekti zveze EFPIA (ki v Skupnem podjetju IMI2 ustrezajo članom konzorcija BIC) finančne prispevke plačujejo na ravni projekta. Zato so ugotovitve te primerjalne analize naslednje: (1) obveznost glede plačila finančnega prispevka izključno na ravni programa velja samo za Skupno podjetje BBI; (2) sedanji model Skupnega podjetja BBI je primeren za okrepitev sodelovanja s skladi in dobrodelnimi organizacijami; ter, najpomembneje, (3) okvir Skupnega podjetja BBI bi bilo treba prilagoditi, saj naj bi sodelovalo tudi z gospodarskimi družbami.
            
         
         
            
               Ker je Evropska komisija subjekt, ki je odgovoren za spodbujanje splošnega interesa Unije in sprejemanje ustreznih pobud v ta namen
                  23
               , ob upoštevanju težav konzorcija BIC pri plačilu finančnega prispevka na način, določen z Uredbo Sveta, predlaga prilagoditev prvotnega besedila Uredbe Sveta tako, da se poleg obstoječega načina plačila na ravni programa uvede možnost plačila finančnih prispevkov na ravni projekta. S to rešitvijo se učinkovito obravnava položaj in pripomore k doseganju prvotnih ciljev Uredbe Sveta, saj članom konzorcija BIC omogoča, da izpolnijo svoje prvotne zaveze. Podobna je rešitvi, uporabljeni pri Skupnem podjetju IMI2, v katerem lahko člani razen Unije finančno prispevajo na ravni programov, kar običajno storijo skladi in dobrodelne organizacije, ali na ravni projektov, kar je način, ki ga uporabljajo gospodarski subjekti.
            
            
               Predlagana sprememba ni del programa REFIT.
            
            
               •Skladnost z veljavnimi predpisi s področja zadevne politike
            
            
               
                  Namen tega predloga je, da se določbe Uredbe Sveta izboljšajo in bolj usmerijo k doseganju njenih ciljev. Zato je ta predlog spremembe povsem skladen s prvotnimi cilji Skupnega podjetja BBI in veljavnimi predpisi glede politike. 
               
            
            
               •Skladnost z drugimi politikami Unije
            
            
               Skupno podjetje BBI razvija „tesne sinergije z drugimi programi Unije, na primer na področju izobraževanja, okolja, konkurenčnosti in MSP, ter s skladi kohezijske politike in politiko za razvoj podeželja, ki lahko posebej pomagajo pri krepitvi nacionalnih in regionalnih raziskovalnih in inovacijskih zmogljivosti v okviru strategij pametne specializacije“
                  24
               .
            
            
               Pomen (ustanovitve) javno-zasebnega partnerstva na področju industrijskih panog, ki temeljijo na rabi biomase, v obliki skupne tehnološke pobude je bil poudarjen v več sporočilih Komisije, na primer Inovacije za trajnostno rast: biogospodarstvo za Evropo
                  25
               , Za oživitev evropske industrije
                  26
               , Javno-zasebna partnerstva v okviru programa Obzorje 2020: učinkovito orodje za doseganje rezultatov na področju inovacij in rasti v Evropi
                  27
                ter o Evropskem partnerstvu za inovacije „Kmetijska produktivnost in trajnost“
                  28
               .
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga za ta predlog spremembe sta člena 187 in 188 Pogodbe o delovanju Evropske unije (v nadaljnjem besedilu: PDEU).  
            
            
               •Subsidiarnost (za neizključno pristojnost) 
            
            
               Pobuda ne spada v nobeno od izključnih pristojnosti, ki so izrecno prenesene na EU. Toda samo EU lahko spremeni pravni okvir skupnega podjetja, ki je bilo ustanovljeno v skladu s členoma 187 in 188 PDEU. Države članice pri spreminjanju pravnega okvira organa EU ne morejo delovati samostojno. 
            
            
               •Sorazmernost
            
            
               
                  Cilj tega predloga spremembe je prilagoditi določbe Uredbe Sveta tako, da se članom konzorcija BIC ponudi praktična možnost za izpolnitev obveznosti v zvezi s plačilom finančnega prispevka. Ta predlog nima drugega dodatnega učinka razen tistega, ki je bil prvotno predviden z Uredbo Sveta. Zato predlagani ukrep niti z vsebino niti z obliko ne presega tistega, kar je potrebno za zadovoljivo dosego njegovih ciljev, in je torej v skladu z načelom sorazmernosti.
               
            
            
               •Izbira instrumenta
            
            
               Opravljena je bila analiza regulativnih in neregulativnih ukrepov, pri kateri se je pokazala potreba po formalni spremembi Uredbe Sveta. Ker Uredbe Sveta ni mogoče razlagati tako, da bi bilo finančni prispevek mogoče plačati na ravni projekta, je edina možnost, ki ostaja, sprememba same Uredbe Sveta. 
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  Uredba Sveta je začela veljati junija 2014, vmesna ocena Skupnega podjetja BBI pa bi morala biti opravljena do 30. junija 2017. Zato v zvezi z Uredbo Sveta še niso bile izvedene naknadne ocene ali preverjanja ustreznosti.
               
            
            
               •Posvetovanja z zainteresiranimi stranmi
            
         
         
            
               Evropska komisija ima v okviru izvajanja Skupnega podjetja BBI stalne operativne izmenjave s konzorcijem BIC, njegovimi člani in programsko pisarno Skupnega podjetja BBI. Način, kako člani konzorcija BIC plačujejo finančni prispevek, je bil predmet več krogov posvetovanj in razprav. 
            
            
               •Zbiranje in uporaba strokovnih mnenj
            
            
               Evropska komisija pri obravnavi vprašanja v zvezi s finančnim prispevkom članov konzorcija BIC ni pridobila zunanjega strokovnega mnenja. 
            
            
               •Ocena učinka
            
            
               
                  Cilj tega predloga spremembe je prilagoditi Uredbo Sveta, tako da je z njo mogoče v celoti doseči njen prvotno pričakovani učinek. Zato ta predlog spremembe nima nobenega drugega učinka, kot je tisti, ki naj bi bil dosežen s prvotno Uredbo Sveta. 
               
               
                  Poleg tega v skladu z zbirko orodij za boljše pravno urejanje
                     29
                   ocena učinka ni potrebna, kadar ima Komisija omejeno izbiro ali pa je sploh nima. Kot je pojasnjeno zgoraj, so možnosti Evropske komisije v tem primeru omejene, saj prejšnjo odločitev glede politike, za katero je bila ocena učinka že opravljena, spreminja samo „tehnično“ z določitvijo tehničnih podrobnosti, pri čemer ima omejeno polje proste presoje. Zato za to pobudo ni potrebna ocena učinka.
               
            
            
               •Ustreznost in poenostavitev ureditve
            
            
               Predlagana sprememba ni del programa REFIT.
            
            
               Za oceno njenega učinka na regulativno in upravno breme je treba opisati okvir, ustvarjen s prvotno Uredbo Sveta, na eni strani in okvir, načrtovan s tem predlogom, na drugi strani. 
            
            
               Člani konzorcija BIC morajo zaradi izpolnjevanja zahtev iz Uredbe Sveta konzorciju BIC v skladu s pravili, o katerih se je dogovoril konzorcij, plačevati posamezne finančne prispevke. Konzorcij BIC pobere posamezne finančne prispevke svojih članov, jih vnese v računovodske izkaze in plača finančne prispevke
                  30
                Skupnemu podjetju BBI. Skupno podjetje BBI jih v računovodske izkaze vnese kot operativni proračun
                  31
                skupaj s prispevkom, ki ga prejme od Unije (ki sestavlja prispevek Skupnega podjetja BBI k posrednim ukrepom). 
            
            
               Skupno podjetje BBI kot del vsakodnevnih operativnih dejavnosti oceni stroške, ki so nastali upravičencem v projektih, financiranih s strani Skupnega podjetja BBI, in so jih ti upravičenci prijavili. Po odobritvi upravičenih stroškov (v skladu z veljavnim pravnim okvirom, zlasti s pravili za sodelovanje v programu Obzorje 2020
                  32
                in sporazumi o dodelitvi nepovratnih sredstev, sklenjenimi med Skupnim podjetjem BBI in upravičenci projekta) Skupno podjetje BBI razdeli prispevek Skupnega podjetja BBI k projektom. Upravičenci prejeti prispevek Skupnega podjetja BBI vnesejo v računovodske izkaze v skladu z nacionalno zakonodajo in običajnimi računovodskimi praksami. 
            
            
               V skladu s tem predlogom bodo lahko člani konzorcija BIC finančne prispevke še naprej plačevali na ravni programa, kakor je opisano zgoraj. Poleg tega bodo lahko člani konzorcija BIC, ki sodelujejo v projektu Skupnega podjetja BBI, v skladu s pravili, o katerih se strani vzajemno dogovorita (konzorcijski sporazum), in veljavnim pravnim okvirom finančni prispevek prenesli neposredno drugemu udeležencu istega projekta, kot je predstavljeno v opisu ukrepa. Udeleženci finančne prispevke v skladu z nacionalno zakonodajo in običajnimi računovodskimi praksami vnesejo v računovodske izkaze. 
            
            
               Primerjalni povzetek teh dveh okvirov je prikazan v spodnji razpredelnici:
            
            
                     
                        Sedanji okvir
                     
                  
                  
                     
                        Predlagana alternativa
                     
                  
               
                     
                        finančni prenos od članov konzorcija BIC konzorciju BIC
                     
                  
                  
                     
                        finančni prenosi od članov konzorcija BIC upravičencem projekta
                     
                  
               
                     
                        računovodenje, ki ga opravi konzorcij BIC
                     
                  
                  
                     
                  
               
                     
                        finančni prenos od konzorcija BIC Skupnemu podjetju BBI
                     
                  
                  
                     
                  
               
                     
                        računovodenje, ki ga opravi Skupno podjetje BBI
                     
                  
                  
                     
                  
               
                     
                        (po oceni upravičenih stroškov) 
                     
                     
                        finančni prenosi od Skupnega podjetja BBI upravičencem projekta
                     
                  
                  
                     
                  
               
                     
                        računovodenje, ki ga upravičenci opravijo v skladu z nacionalno zakonodajo in običajnimi računovodskimi praksami
                     
                  
                  
                     
                        računovodenje, ki ga upravičenci opravijo v skladu z nacionalno zakonodajo in običajnimi računovodskimi praksami
                     
                  
               
               Ta predlog zmanjšuje upravno breme za konzorcij BIC in Skupno podjetje BBI v zvezi z njuno vlogo posrednika med člani konzorcija BIC, ki morajo plačevati finančne prispevke, in udeleženci projekta. Kot je določeno v členu 4(3) uredbe o Skupnem podjetju BBI, pa bo imel konzorcij BIC še naprej končno odgovornost za poročanje o skupni višini finančnih prispevkov njegovih članov.
            
            
               V vzorec sporazuma o dodelitvi nepovratnih sredstev iz Skupnega podjetja BBI bodo vključene ustrezne spremembe, ki bodo temeljile na podobni rešitvi iz vzorca sporazuma o dodelitvi nepovratnih sredstev iz Skupnega podjetja IMI 2.
            
            
               Načrtovani sistem je že začelo izvajati Skupno podjetje IMI
                  33
               , uporablja pa se tudi v okviru Skupnega podjetja IMI 2. 
            
            
               •Temeljne pravice
            
            
               
                  Ta predlog spremembe nima posledic za varstvo temeljnih pravic.
               
               
                  4.
                        PRORAČUNSKE POSLEDICE
               
            
         
         
            
               
                  Ta predlog spremembe nima proračunskih posledic. 
               
               
                  Kot je pojasnjeno zgoraj, člani konzorcija BIC v sedanjem pravnem okviru zelo težko ravnajo skladno s tem okvirom, zato bi imelo nepredlaganje spremembe proračunske posledice. Konkretneje, če člani razen Unije ne bi ravnali skladno s pravnim okvirom, bi to sprožilo finančne sankcije iz člena 4(5) Uredbe Sveta, ki se med drugim nanaša na zmanjšanje finančnega prispevka Unije k pobudi za Skupno podjetje BBI. Zmanjšanje proračuna bi prizadelo predvsem akademske kroge in ustrezna MSP, saj je bil ta finančni prispevek namenjen zlasti raziskovalnim in inovacijskim ukrepom (pri katerih so akademski krogi in MSP glavni upravičenci, ki prejemajo sredstva
                     34
                  ).
               
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               
                  Poseben načrt za izvedbo te spremembe ni potreben, saj bi se spremenjena Uredba Sveta tako kot prvotna Uredba izvajala prek projektov, ki jih Skupno podjetje BBI izbere po izvedbi odprtih in konkurenčnih razpisov za zbiranje predlogov. Načrt za izvedbo ni bil pripravljen niti ob prvotnem sprejetju Uredbe Sveta.
               
            
            
               •Obrazložitveni dokumenti (za direktive)
            
            
               
                  Ta predlog spremembe se nanaša na Uredbo Sveta, ki je zavezujoča v vseh delih in se neposredno uporablja v vsaki državi članici. Obrazložitveni dokument zato ni potreben.
               
            
            
               •Natančnejša pojasnitev posameznih določb predloga
            
            
               
                  V tem predlogu spremembe je en bistveni člen, ki bo imel naslednje učinke:
               
               
                  – poleg obstoječega načina plačila bo uveden nov način za plačilo finančnega prispevka iz člena 12(3)(b) Statuta, ki je priložen Uredbi Sveta; 
               
               
                  – finančne prispevke bo mogoče plačati na dva načina: s prenosom od konzorcija BIC Skupnemu podjetju BBI (kot prej) in/ali z neposrednim prenosom od člana konzorcija BIC drugemu upravičencu projekta;
               
               
                  – razširil se bo nabor strani, ki lahko plačajo finančni prispevek iz člena 12(3)(b) Statuta, priloženega Uredbi Sveta. Poleg „drugih članov razen Unije“ (tj. samo konzorcija BIC) bodo lahko finančni prispevek plačali tudi njegovi „sestavni subjekti“ (tj. člani konzorcija BIC);
               
               
                  – ohranila se bo zavezanost k splošnemu finančnemu cilju iz člena 12(4) Statuta, priloženega Uredbi Sveta; 
               
               
                  – člani konzorcija BIC bodo lahko prek konzorcija BIC poročali o finančnih prispevkih, ki so jih na projektni ravni plačali Skupnemu podjetju BBI.
               
            
            
               2017/0024 (NLE)
            
            
               Predlog
            
            
               UREDBA SVETA
            
            
               o spremembi UREDBE SVETA (EU) št. 560/2014 z dne 6. maja 2014 o ustanovitvi Skupnega podjetja za industrijske panoge, ki temeljijo na rabi biomase 
            
            
               (Besedilo velja za EGP)
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije ter zlasti člena 187 in prvega odstavka člena 188 Pogodbe,
            
            
               ob upoštevanju predloga Evropske komisije,
            
            
               ob upoštevanju mnenja Evropskega parlamenta
                  35
               , 
            
            
               ob upoštevanju mnenja Evropskega ekonomsko-socialnega odbora
                  36
               ,
            
            
               ob upoštevanju naslednjega:
            
            
               (1)Z Uredbo Sveta (EU) št. 560/2014(
                  37
               ) je bilo ustanovljeno Skupno podjetje za industrijske panoge, ki temeljijo na rabi biomase (v nadaljnjem besedilu: Skupno podjetje BBI). 
            
            
               (2)V členu 12(4) Statuta Skupnega podjetja BBI iz Priloge k Uredbi (EU) št. 560/2014 (v nadaljnjem besedilu: Statut) je določeno, da v obdobju iz člena 1 Uredbe (EU) št. 560/2014, torej od ustanovitve Skupnega podjetja BBI do 31. decembra 2024, finančni prispevek članov Skupnega podjetja BBI razen Unije k stroškom poslovanja znaša vsaj 182 500 000 EUR. 
            
            
               (3)Bio-based Industries Consortium Aisbl (v nadaljnjem besedilu: konzorcij BIC), ki je član Skupnega podjetja BBI razen Unije, je še naprej pripravljen nositi stroške poslovanja Skupnega podjetja BBI v znesku iz člena 12(4) Statuta. Vendar pa je predlagal alternativni način financiranja s finančnimi prispevki, ki jih na ravni posrednih ukrepov plačajo njegovi sestavni subjekti.
            
            
               (4)Cilj pobude BBI, da se dejavnosti opravijo v sodelovanju z zainteresiranimi stranmi vzdolž celotnih vrednostnih verig na področju biomase, vključno z MSP, raziskovalnimi in tehnološkimi središči ter univerzami, je mogoče doseči le tako, da se konzorciju BIC in njegovim sestavnim subjektom omogoči, da finančnega prispevka ne zagotovijo le s plačili Skupnemu podjetju BBI, temveč tudi s finančnimi prispevki za posredne ukrepe, ki jih financira Skupno podjetje BBI.
            
            
               (5)Zato je treba spremeniti Statut ter konzorciju BIC in njegovim sestavnim subjektom omogočiti, da zagotovijo finančni prispevek za celotni znesek iz člena 12(4) Statuta, pri čemer so lahko ti prispevki ne samo plačila Skupnemu podjetju BBI, temveč tudi finančni prispevki za posredne ukrepe, ki jih financira Skupno podjetje BBI in o katerih se poroča Skupnemu podjetju BBI –
            
            
               SPREJEL NASLEDNJO UREDBO:
            
            
               Člen 1
            
            
               Člen 12 Statuta Skupnega podjetja za industrijske panoge, ki temeljijo na rabi biomase, kakor je določen v Prilogi k Uredbi Sveta (EU) št. 560/2014, se spremeni:
            
            
               v odstavku 3 se točka (b) nadomesti z naslednjim: 
            
            
               „(b) finančnimi prispevki drugih članov razen Unije ali njihovih sestavnih subjektov;“ 
            
            
               odstavek 4 se nadomesti z naslednjim: 
            
            
               „4. Finančni prispevki članov razen Unije ali njihovih sestavnih subjektov k stroškom poslovanja, navedeni v odstavku 3(b), znašajo v obdobju iz člena 1 te uredbe vsaj 182 500 000 EUR.
            
            
               Ti finančni prispevki se zagotovijo kot plačila Skupnemu podjetju BBI ali kot finančni prispevki za posredne ukrepe, ki jih financira Skupno podjetje BBI.“
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
         
         
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Člen 1 Uredbe Sveta (EU) št. 560/2014.
               
               
                  
                     (2)
                  Člen 2 Statuta, ki je priložen Uredbi Sveta (EU) št. 560/2014.
               
               
                  
                     (3)
                  Izraz finančni se nanaša na prispevek, ki se plača v gotovini. 
               
               
                  
                     (4)
                  Člen 3(1) Uredbe Sveta (EU) št. 560/2014, potrjen s členom 12.2 Statuta, ki je priložen Uredbi Sveta (EU) št. 560/2014.
               
               
                  
                     (5)
                  Člen 4(2)(a) Uredbe Sveta (EU) št. 560/2014, potrjen s členom 12(2) Statuta, ki je priložen Uredbi Sveta (EU) št. 560/2014.
               
               
                  
                     (6)
                  Člen 4(2)(a) Uredbe Sveta (EU) št. 560/2014, potrjen s členom 12(3)(b) in členom 12(4) Statuta, ki je priložen Uredbi Sveta (EU) št. 560/2014.
               
               
                  
                     (7)
                  Čeprav znesek ni izrecno opredeljen, bo njegov najnižji zahtevani prag ob koncu Skupnega podjetja BBI določen tako, da se bodo od spodnjega praga 2 730 milijonov EUR odšteli vsi drugi plačani prispevki. 
               
               
                  
                     (8)
                  Izraz stvarni se nanaša na prispevek, ki se namesto v gotovini plača z blagom in/ali storitvami. 
               
               
                  
                     (9)
                  Člen 4(2)(a) Uredbe Sveta (EU) št. 560/2014, potrjen s členom 12(3)(c) Statuta, ki je priložen Uredbi Sveta (EU) št. 560/2014.
               
               
                  
                     (10)
                  Stvarni prispevki za dodatne dejavnosti so opredeljeni v členu 4(2)(b) Uredbe Sveta (EU) št. 560/2014.
               
               
                  
                     (11)
                  Konzorcij BIC je edini drug član razen Unije.
               
               
                  
                     (12)
                  Obdobje iz člena 1 je do 31. decembra 2024.
               
               
                  
                     (13)
                  Predlog uredbe Sveta o Skupnem podjetju za industrijske panoge, ki temeljijo na rabi biomase (COM(2013) 496).
               
               
                  
                     (14)
                  V proračunskih letih 2014, 2015 in 2016 je konzorcij BIC na ravni programa zagotovil znesek v višini 0,75 milijona EUR.  
               
               
                  
                     (15)
                  Konkurentom člana konzorcija BIC ni mogoče prepovedati sodelovanja pri projektu, ki ga financira Skupno podjetje BBI, saj bi bilo to v nasprotju z odprtostjo in preglednostjo razpisov Skupnega podjetja BBI za zbiranje predlogov.
               
               
                  
                     (16)
                  Dopis z dne 31. marca 2015, ki ga je odbor konzorcija BIC naslovil na enoto F.2 pri GD RTD.
               
               
                  
                     (17)
                  Glej člen 4(5) Uredbe Sveta (EU) št. 560/2014.
               
               
                  
                     (18)
                  Glej uvodno izjavo 14 Uredbe Sveta (EU) št. 560/2014.
               
               
                  
                     (19)
                  Na splošno člani sektorja gozdarstva nimajo lastnih raziskovalnih zmogljivosti in raziskovalne dejavnosti običajno zaupajo akademskim krogom in MSP.
               
               
                  
                     (20)
                  Glej stran 46 strateškega raziskovalnega in inovacijskega programa iz marca 2013 (
                  
                     SIRA
                  
                  ), v katerem znaša skupni znesek, ki je prednostno namenjen raziskavam in razvoju (tj. raziskovalnim in inovacijskim ukrepom), 600 milijonov EUR (od tega znaša finančni prispevek članov konzorcija BIC 150 milijonov EUR, njihov stvarni prispevek 150 milijonov EUR, prispevek EU pa 300 milijonov EUR). 
               
               
                  
                     (21)
                  Uredba Sveta (EU) št. 559/2014 z dne 6. maja 2014 o 
                  
                     Skupnem podjetju za gorivne celice in vodik 2
                  
                  ; Uredba Sveta (EU) št. 558/2014 z dne 6. maja 2014 o ustanovitvi 
                  
                     Skupnega podjetja Čisto nebo 2
                  
                  ; Uredba Sveta (EU) št. 561/2014 z dne 6. maja 2014 o ustanovitvi 
                  
                     Skupnega podjetja ECSEL
                  
                  ; Uredba Sveta (EU) št. 642/2014 z dne 16. junija 2014 o ustanovitvi 
                  
                     Skupnega podjetja Shift2Rail
                  
                  .
               
               
                  
                     (22)
                  Ustanovljeno z Uredbo Sveta (EU) št. 557/2014 z dne 6. maja 2014.
               
               
                  
                     (23)
                  Glej člen 17 Pogodbe o Evropski uniji.
               
               
                  
                     (24)
                  Glej uvodno izjavo 17 Uredbe Sveta (EU) št. 560/2014.
               
               
                  
                     (25)
                  Sporočilo Komisije Evropskemu parlamentu in Svetu 
                  
                     COM(2012) 60 final
                  
                  .
               
               
                  
                     (26)
                  Sporočilo Komisije Evropskemu parlamentu in Svetu 
                  
                     COM(2014) 14 final
                  
                  .
               
               
                  
                     (27)
                  Sporočilo Komisije Evropskemu parlamentu in Svetu 
                  
                     COM(2013) 494 final
                  
                  .
               
               
                  
                     (28)
                  Sporočilo Komisije Evropskemu parlamentu in Svetu 
                  
                     COM(2012) 79 final
                  
                  .
               
               
                  
                     (29)
                  Glej str. 33 
                  
                     zbirke orodij
                  
                   za boljše pravno urejanje.
               
               
                  
                     (30)
                  V skladu s členom 12(3)(b), potrjenim s členom 12(4) Statuta, ki je priložen Uredbi Sveta.
               
               
                  
                     (31)
                  V skladu s členom 12(5)(b), potrjenim s členom 12(3)(a) in členom 12(3)(b) Statuta, ki je priložen Uredbi Sveta.
               
               
                  
                     (32)
                  Uredba (EU) št. 1290/2013 Evropskega parlamenta in Sveta z dne 11. decembra 2013 o pravilih za sodelovanje v okvirnem programu za raziskave in inovacije (2014–2020) – Obzorje 2020 ter za razširjanje njegovih rezultatov.
               
               
                  
                     (33)
                  Skupno podjetje IMI je bilo sprva ustanovljeno z Uredbo Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila.
               
               
                  
                     (34)
                  Delegirana uredba Komisije (EU) št. 623/2014 z dne 14. februarja 2014 o določitvi odstopanja od Uredbe (EU) št. 1290/2013 Evropskega parlamenta in Sveta o pravilih za sodelovanje v okvirnem programu Obzorje 2020 in za razširjanje njegovih rezultatov v zvezi s Skupnim podjetjem za industrijske panoge, ki temeljijo na rabi biomase.
               
               
                  
                     (35)
                  UL C , , str. .
               
               
                  
                     (36)
                  UL C , , str. .
               
               
                  
                     (37)
                  Uredba Sveta (EU) št. 560/2014 z dne 6. maja 2014 o ustanovitvi Skupnega podjetja za industrijske panoge, ki temeljijo na rabi biomase (UL L 169, 7.6.2014, str. 130).